
Hugpungon ang pagsukol sa katawhan 


sa rehimen US-Marcos ÍI! 


Isulong ang armadong pakigbisog isip nangunang tahas sa rebolusyon! 


ANG KATAWHANG PILIPINO 
KARON LABAW nga nabug-atan 
sa nagkataas nga presyo sa mga 
batakang palaliton ug serbisyo, 
nagkadakong buluhisan, nagka- 
gamay nga kita, kuyanap nga 
kawalay trabaho, kagutom, buru- 
kratikong korapsyon ug pasismo 
sa estado. Ang nasud anaa gayod 
sa nagpadayon nga estado sa 
kalamidad apan dili gumikan sa 
pandemyang Covid-19 nga gus- 
tong ipatuo ni Macos Jr. sa pub- 
liko, kundili sa himalatyon nga 
sistemang alang-alang pyudal ug 
alang-alang kolonyal nga nimug- 
na sa pinaka-grabeng krisis sa 


Pilipinas sukad nga napalagpot si 
kanhi Ferdinand E. Marcos Sr. Ang 
hapak sa krisis mas nabatyagan sa 
masang Negrosanon nga dugay 
nang gipaantus sa siglo-ang- 
gidugayon nga mga malupigong 
kondisyon ug andam sila nga iling- 
kawas ang kaugalingon pinaagi sa 
katilingbanong rebolusyon. 

Mura'g nibalik ang miagi sa 
Negros karon nga laing Marcos 
ang anaa sa gahum ug ang krisis 
sa kalamay misalimbong sa isla. 
Ang dili pormal nga gideklarar 
nga balaud militar nga ning- 
biktima sa mga aktibista, kritiko, 
kaatbang sa pulitika ug inosen- 


IN 


teng sibilyan makapahinundum 
sa mga katuigan sa Balaud Militar 
ubos sa diktador nga si Marcos Sr. 
Human sa 37 ka tuig, padayong 
idlas ang hustisya alang sa mga 
pamilya sa mga biktima sa ma- 
saker sa Escalante. 

Susama sa panagkunsabo ni 
Marcos Sr ug iyang batos nga si 
Roberto S. Benedicto nga ming- 
puga pag-ayo sa industriya sa 
kalamay niadtong dekada “0, 
ang kasamtangang "sugar fiasco" 
(kapakyasan sa industriya sa 
kalamay) nga gipadako sa mass 
media usa ka bayle tali sa mga 
hakog nga mga sugar baron 


(sapian sa industriya sa kala- 
may) ug ni Marcos Jr isip neoko- 
lonyal nga hepe nga nagpaseguro 
sa iyang impluwensya sa indus- 
triya sa kalamay alang sa kaayo- 
han sa nagtunhay nga nagharing 
pundok nga iyang gipresentahan. 

Wala silay kaluoy ngadto sa 
gatusan ka libo ka mamumuo sa 
kalamay diin ang pinakadakong 
bulto niini anaa sa Negros. Ang 
mga mamumuo sa uma gigapos 
sa monocrop nga ekonomiya sa 
kalamay nga nag-alagad sa mga 
neoliberal nga palisiya apan gi- 
padagan ubos sa karaan nga 
sistemang asyenda nga padayon 
nanglupig ug nagpahimulos nila. 
Ang mga mamumuo sa sentrales 
sa Negros naproblema usab sa 
kuyanap nga kontraktwalisasyon 
taliwala sa subo nga kondisyon 
sa trabaho sa mga sentrales diin 
duha sa tulo ka mamumuo kon- 
traktwal ug walay gitagamtam 
nga mga benepisyo. Ang grabeng 
sitwasyon sa Negros gihulagway 
ni Bishop Antonio Fortich ni- 
adtong tunga-tunga sa dekada 
80 isip nagbukal nga "bulkang 
sosyal nga hapit na moulbo” u 
mabuhian lamang kini pinaagi sa 
rebolusyonaryong pakigbisog. Ma- 
hadlokon sa maong kamatuoran, 
gisubli ni Marcos Jr ang mga 
pasistang binuhatan sa iyang 
amahan ug sa nag-una kaniya 
nga si Rodrigo Duterte. 

Ang deklarasyon sa iyang 
hepe sa Armed Forces of the 
Philippines (AFP) nga "dugang 
gipaspason sa mga operasyon 
batok sa insurhensiya" usa ka 
pagtugot sa mga pwersa sa es- 
tado nga mohimo og dugang pag- 
pangabuso ug bangis nga buhat 
sa kabanikanhan ug kasyudaran 
nga takoban isip pagdugmok sa 
insurhensiya. Lain na usab nga 
magpahinumdum sa Balaud Militar 
ni Marcos Sr. Sa Negros, nadoku- 
mento sa Ang Paghimakas ang 45 
ka kaso sa pagpangabuso sa 
tawhanong katungod sa unang 
tulo ka bulan ni Marcos Jr sama 


sa masaker, ekstrahudisyal nga 
pagpamatay, pagpanghulga ug 
pagpanghasi, pasagad nga pag- 
pamusil, pagpangdagit sa mga 
mag-uuma, sulay nga pagdagit 
sa mga bata, iligal nga pagpang- 
dakop, iligal nga pagpang-utingkay 
ug pagsakmit, kalapasan sa ka- 
tungod sa mga hors de combat o 
kadtong nawad-an sa kapasidad 
nga makig-away, pangpamomba 
ug hulga sa pagpamomba sa 
North Negros Natural Park. Apan 
gawas sa pag-nyutralisa sa tanang 
porma sa pagbatok, nagpaseguro 
usab kini sa walay babag nga 
pagsulod sa mga kompaniyang 
multinasyunal nanguna kadtong 
nalambigit sa pagmina, logging, 
real estate o negosyo sa pagba- 
ligya sa yuta ug agro-bisnes. 

Maka-alarma ang modus sa 
AFP sa pagdeklara og mga pekeng 
engkwentro aron tabonan ang 
ilang pagpamatay sa mga mag- 
uuma. Sa syudad sa Guihulngan 
ug Canlaon, human makalingkod 
sa pwesto si Marcos Jr, tulo ka 
insidente sa pekeng engkwentro 
sa 62nd Infantry Battalion ang 
nahitabo nga nagpahimulos sa 
ilang pagpatay sa lima ka mag- 
uuma nga gibutang-butangan 
isip mga kaswalidad sa New 
People's Army (NPA). Mentras, 
gihasi sa mga kusog-batalyon 
nga focused military operation 
(FMO) ang mga komunidad sa 
pesante. 

Nagsalig usab pag-ayo ang 
AFP, PNP, NTF-Elcac ug mismo si 
Marcos Jr sa pagpanglingla sa 
desperasyon nga mapugngan ang 
walay pagkapalong nga suporta 
sa katawhan ngadto sa re- 
bolusyonaryong kalihukan. Gi- 
dasig niini ang paggukod pinaagi 
sa ganti sa mga gituhoang kadre 
sa NPA diin gipahimuslan niini ang 
kakabus ug kagutom sa katawhan. 
Lawom nga nakagamot sa maong 
mga institusyon ang korapsyon 
nga nabansay kaayo sa pagsuyop 
sa kwarta sa magbubuhis ngadto 
sa ilang bulsa pinaagi sa gipaburot 


"Paghimakas kappa 


PROP PP PU POSTE OKTUBRE 2022 


Ang grabeng sitwasyon sa 
Negros gihulagway ni Bishop 
Antonio Fortich niadtong 
tunga-tunga sa dekada 80 
isip nagbukal nga "bulkang 
sosyal nga hapit na moulbo” 
ug mabuhian lamang kini 
pinaagi sa rebolusyonaryong 
pakigbisog. Mahadlokon sa 
maong kamatuoran, gisubli 
ni Marcos Jr ang mga 
pasistang binuhatan sa iyang 
amahan ug sa nag-una 
kaniya nga si Rodrigo 
Duterte. 

nga badyet sa modernisasyon, 
barangay development program, 
ug programa sa integrasyon o 
pagbalik sa mga kanhi rebelde. 
Dili maayo ang pagkakopya 
ni Marcos Jr sa panglimbong sa 
iyang amahan isip estadista sa 
tumong nga monopolyohon dayon 
ang gahum ug magtigum og ba- 
handi. Pakyas siya sa pagtabon 
sa mga krimen sa iyang pamilya 
ug pagpahiuli sa ilang gahum sa 
kanhi niini nga kabantog samtang 
ang pasismo sa estado ug ang 
kasamtangang sosyo-ekonomikong 
kahimtang naghukas sa iyang pag- 
pakaaron-ingnon sa masa. 


ANI 


OPP Paghimakas- A 


Ang grabeng krisis naghatag 
sa kahigayonan nga mapatin-aw sa 
katawhan ang imperyalismo, pyu- 
dalismo ug burukrata kapitalismo. 
Usa kini ka tabunok nga kahimtang 
alang sa pagpukaw, pag-organisa 
ug pagpalihok sa pinakalapad nga 
ihap aron batukan ang mga neo- 
liberal nga palisiya, korapsyon, 
tiraniya, pasistang terorismo, 
sistematikong pagpanglingla ug 
pagtuis sa kasaysayan. Nag- 
mugna kini sa paborableng kon- 
disyon alang sa rebolusyonaryong 
kalihukan, ang Communist Party 
of the Philippines (CPP) sa iyang 
unahan, aron hugpongon ang mga 


gipahimuslang hut-ong sa ma- 
mumuo, mag-uuma, petiburges- 
ya sa dakbayan ug nasudnong 
burgesya aron pakusgon ang 
nasudnong demokratikong re- 
bolusyon pinaagi sa malanatong 
gubat sa katawhan batok sa re- 
himeng US-Marcos II. 

Ang nangunang tahas sa 
rebolusyonaryong kalihukan mao 
ang pagpasulong sa armadong 
pakigbisog. Makapadasig kini sa 
katawhan nga mopaduso sa ilang 
soberenya ug mga demokra- 
tikong katungod, ug mosukol sa 
pasismo sa estado. Bisan se- 
gundaryo, importante ug dili 
mapadaplin ang paglunsad sa 
mga ligal nga porma sa pakig- 
bisog sa kasyudaran ug kabani- 
kanhan. 

Ang mga pangmasang pa- 
kigbisog sama sa mga rali, ak- 
syon protesta, dayalogo, welga 
ug petisyon nagpasulong sa mga 
ekonomikanhon ug demokra- 
tikong demanda sa katawhan ug 
dugang nga mag-edukar kanila 
sa pulitika. Samtang ang mga 
pakigbisog sa sweldo sa mga 
mamumuo sa kalamay sa Negros 
usa ka ekonomikanhon nga 
pakigbisog, nakabaton usab kini 
sa pulitikal nga porma sa 
paghukas niini sa kontra-de- 
mokratiko nga kinaiya sa burges 
nga estado. Giandam sa mga 
ligal nga pakigbisog ang kataw- 
han alang sa mga mas taas pa 
nga porma sa pakigbisog ug gi- 
himulag sa lokal ug internasyunal 
ang nagharing pundok ni Marcos 
ug iyang mga bata-bata sa mili- 
tar. Makapahuyang kini sa mga 
reaksyunaryong pwersa sa ingon 
makatabang sa paghawan sa 
dalan alang sa mga dugang pag- 
abante sa armadong pakigbisog. 

Gipamatud-an sa kasaysayan 
nga ang mga kadre sa Partido ug 
mga Pulang kumander mitumaw 
gikan niadtong nasubhan sa mga 
pangmasang pakigbisog. Sa pag- 
kusog sa pasismo sa estado nag- 
ugmad usab kini og dugang 


An 


tabunok nga kayutaan alang sa 
rebolusyonaryong  bul-og sa 
katawhan. Ang Balaud Militar, 
sa miagi ug karon, usa ka 
epektibong rekruter sa NPA. 
Nangunang gipatuman sa 
NPA ang primaryang tahas sa 
pagpasulong sa armadong pakig- 
bisog. Ang mga Pulang kumander 
ug manggugubat kinahanglang 
mopataas sa ilang materyal ug 
pangkombat nga kapabilidad pi- 
naagi sa paglunsad sa mga tak- 
tikal nga opensiba nga padayong 
makapuo ug makadis-arma sa 
mga pwersang pangkombat sa 
kaaway, makaguba sa ilang lam- 
bat sa paniktik, ug makapahuyang 
ug demoralisa sa ilang han-ay. 


Ang pinaka-abusado kanila, labi 
na kadtong may utang nga dugo 
sa katawhan, kinahanglang silotan 
subay sa mga prinsipyo sa re- 
bolusyonaryong hustisya. Dugang 
pa, kinahanglan nga adunay 
gimbuhatong pulitikal sulod sa 
han-ay sa kaaway aron pagkabig 
sa daghan kanila sa habig sa 
katawhan. Samtang ang ilang 
mga pamilya nag-antus gikan sa 
sosyo-ekonomikong krisis, ang 
mga ordinaryong sundalo nasilag 
sa paghimo kanilang kriminal sa 
ilang mga tag-as nga opisyal. 
Gigamit sa rehimeng US- 
Marcos II ang susamang mga 
taktika sa mas nauna pa niini 
ug, sama sa mga milabay nga 


neokolonyal nga estado, se- 
gurado kining mapakyas. Men- 
tras, hugot nga nasabtan sa mga 
rebolusyonaryong pwersa ang 
Marxismo-Leninismo-Maoismo nga 
naghatag sa siyentipikong basehan 
sa ilang rebolusyonaryong op- 
timismo nga ang himalatyon nga 
krisis pangkalibutanon sa sis- 
temang kapitalista nagdala niini 
duol sa hingpit nga pagkapukan. 
Kini nga rebolusyonaryong op- 
timismo nagduso sa rebolusyo- 
naryong han-ay nga mokat-on 
gikan sa kasaysayan, militante 
nga mosukol sa pagpanglupig ug 
pagpahimulos, ug i-asdang ang 
rebolusyonaryong pakigbisog. fP 

